google/wiki40b huggingface dataset:
शेयर ब्रोकर

इतिहास

रोम में पहला स्टॉकब्रोकिंग शुरू हुआ था, जहां दूसरी  शताब्दी ईसा पूर्व में शेयरों की पहली अभिलिखित खरीदी और बिक्री हुई थी। रोम के पतन बाद, फिर से पुनर्जागरण के बाद स्टॉकब्रोकिंग यथार्थवादी करियर नहीं बना, जब सरकारी बांड जेनोआ या वेनिस जैसे इतालवी शहर-राज्यों में कारोबार किये जाते थे। १६वीं और १७वीं सदी में नए स्टॉक एक्सचेंजों ने अपने दरवाजे खोले, जिसमें लंदन स्टॉक एक्सचेंज भी शामिल था, जिसे १६९८ में कॉफी शॉप में खोला गया था। १८०० के दशक में, युनाइटेड स्टेट्स में, न्यूयॉर्क स्टॉक एक्सचेंज ने न्यूयॉर्क शहर में बटनवुड ट्री के नीचे अपने दरवाजे खोले। २४ स्टॉक ब्रोकर्स ने बटनवुड समझौते पर हस्ताक्षर किए, जो उस बटनवुड ट्री के नीचे पांच प्रतिभूतियों का व्यापार करने के लिए सहमत थे।

भारत

स्टॉक ब्रोकर्स आम तौर पर वित्त या व्यवसाय प्रशासन में स्नातक की डिग्री प्राप्त करते हैं। [उद्धरण वांछित] एक वित्त डिग्री छात्रों को वित्तीय कानूनों और विनियमों, लेखांकन विधियों और निवेश प्रबंधन पर अपने अध्ययन पर ध्यान केंद्रित करके स्टॉक ब्रोकर्स के रूप में काम करने के लिए तैयार करती है। छात्र अर्थशास्त्र और मुद्रा, वित्तीय नियोजन और वित्तीय पूर्वानुमान के सिद्धांतों का अध्ययन करते हैं। ऑन-द-जॉब ट्रेनिंग प्रोग्राम अक्सर आकांक्षी स्टॉक ब्रोकर्स के लिए उपलब्ध होते हैं, जो उन्हें आवश्यक पेशेवर लाइसेंस अर्जित करने के लिए व्यावहारिक अनुभव और काम करने की अनुमति देते हैं।

युनाइटेड स्टेट्स

जबकि "स्टॉकब्रोकर" शब्द अभी भी उपयोग में है, अधिक सामान्य शब्द "ब्रोकर", "वित्तीय सलाहकार", "पंजीकृत प्रतिनिधि" हैं। या केवल "प्रतिनिधि" - बाद में आधिकारिक  (एफआईएनआरए) पदनाम "पंजीकृत प्रतिनिधि" का संक्षिप्त नाम है, जिसे एफआईएनआरए जनरल सिक्योरिटीज प्रतिनिधि परीक्षा ("सीरीज़ ७ परीक्षा" के नाम से भी जाना जाता है) द्वारा पारित किया जा रहा है और नियोजित किया जा रहा है ("साथ जुड़े") पंजीकृत ब्रोकर-डीलर, जिसे ब्रोकरेज फर्म भी कहा जाता है (या कुछ बड़े मनी सेंटर ब्रोकर / डीलरों के मामले में) "वायरहाउस", आमतौर पर एक एफआईएनआरए सदस्य फर्म। अन्य एफआईएनआरए लाइसेंस या श्रृंखला परीक्षा मौजूद हैं। "सीरीज़ ६" जैसे कुछ लाइसेंस रखने वाले व्यक्तियों को स्टॉक ब्रोकर्स नहीं कहा जा सकता है क्योंकि उन्हें स्टॉक बेचने से मना किया जाता है और उन्हें सीरीज ७ स्टॉकब्रोकर की क्षमताओं की पूरी श्रृंखला में प्रशिक्षित या लाइसेंस नहीं दिया जाता है (प्रतिभूति परीक्षाओं की सूची देखें) । परिवर्तनीय उत्पादों को बेचना (जैसे परिवर्तनीय वार्षिकी अनुबंध या परिवर्तनीय सार्वभौमिक जीवन बीमा पॉलिसी) आम तौर पर ब्रोकर को एक या दूसरे राज्य बीमा विभाग के लाइसेंस की आवश्यकता होती है।

संबंधित व्यवसाय

स्टॉक ब्रोकर के समान व्यावसायिक खिताब में निवेश सलाहकार और वित्तीय सलाहकार शामिल हैं। एक "वित्तीय सलाहकार" स्टॉक ब्रोकर हो सकता है या नहीं भी, क्योंकि कुछ सीरीज़ ६ लाइसेंस प्राप्त व्यक्ति-जिन्हें स्टॉक बेचने से मना किया जाता है- उनके पास वह पेशेवर ख़िताब के रूप में है । एक "निवेश सलाहकार", पंजीकृत निवेश सलाहकार, या निवेश सलाहकार प्रतिनिधि के पास स्टॉक ब्रोकर की तरह प्रशिक्षण और क्षमताएं होती हैं, लेकिन अलग-अलग लाइसेंसिंग और विभिन्न नियामक निरीक्षण। कई व्यक्ति दोनों लाइसेंस धारण करते हैं, और आमतौर पर एक स्टॉक ब्रोकर और शुल्क आधारित खातों के रूप में कमीशन-आधारित खातों को आरआईए निवेश सलाहकार, या निवेश सलाहकार प्रतिनिधि (आईएआर) के रूप में प्रबंधित कर सकते हैं।
वित्तीय उद्योग नियामक प्राधिकरण (एफआईएनआरआरए) पेशेवर पदनामों को समझने में मदद के लिए डिज़ाइन किया गया एक ऑनलाइन टूल प्रदान करता है।
मुराद

मुराद हिन्दी फ़िल्मों के एक अभिनेता हैं।
दयानंद एंग्लो वैदिक कॉलेज

स्थापना

डीएवी की स्थापना लाला हंसराज ने सन 1886 में लाहौर में की थी। डीएवी के अंतर्गत आज 667 शिक्षण संस्थाएं हैं, जिनमें 461 हाईस्कूल हैं। जिसकी वार्षिक बजट करीब 2 अरब है। इन स्कूलों का संचालन दयानंद एंग्लो-वैदिक कॉलेज ट्रस्ट और प्रबंधन सोसाइटी के द्वारा किया जाता है। डीएवी देश में सबसे ज्यादा संख्या में सीबीएसई बोर्ड को छात्र देता है।
It holds the record for producing the largest number of CBSE (class Xth and XIIth) toppers as a single institution in the last 10 years.
English is the primary language of instruction, with students also receiving compulsory education in Hindi and Sanskrit or a regional language.
Anglo Vedic, the name itself implies a perfect blend of modern education and the essence of traditional Indian culture.
यूटीसी+१२:००

मानक समय

वर्ष पर्यन्त यह समय मंडल निम्न क्षेत्रों में उपयोग किया जाता है।

मानक समय

दक्षिणी गोलार्ध की सर्दियाँ।

ऐतिहासिक बदलाव

मार्शल द्वीपसमूह में स्थित क्वाजैलेन ऍटॉल ने २१ अगस्त १९९३ को अपने कैलेंडर से हटाकर अंतरराष्ट्रीय दिनांक रेखा से पूर्वी हेमीस्फियर की तरफ २४ घंटे आगे बढ गया। यानि यहाँ तारीख १ दिन आगे हो गयी।
इस्तमरारी बन्दोबस्त

स्थाई बन्दोबस्त को 1790 में जान शोर की व्यवस्था के नाम से शुरू किया गया था। जिसेे बाद में स्थाई बन्दोबस्त या इस्तमरारी बन्दोबस्त के नाम से जाना जाने लगा।
इस्तमरारी बन्दोबस्त सन् १७९३ ई० में बंगाल के गवर्नर-जनरल लार्ड कार्नवालिस ने बंगाल में लागू किया था। इस व्यवस्था के अनुसार जमींदार को एक निश्चित राजस्व की राशि ईस्ट इण्डिया कम्पनी को देनी होती थी। जो जमींदार अपनी निश्चित राशि नहीं चुका पाते थे , उनकी जमींदारियाँ नीलाम कर दी जाती थीं। यह तत्कालीन भारत के 19 प्रतिशत भाग पर लागू थी<वारेन हेस्टिंग्ज द्वारा बंगाल में स्थापित कर संग्रहण की ठेकेदारी व्यवस्था से किसानों की स्थिति सोचनीय हो गयी थी। इस स्थिति में सुधार के लिए कंपनी सरकार ने लार्ड कार्नवालिस को स्थायी सुधार के लिए नियुक्त किया।स्थायी बंदोबस्त अथवा इस्तमरारी बंदोबस्त ईस्ट इण्डिया कंपनी और बंगाल के जमींदारों के बीच कर वसूलने से सम्बंधित एक एक सथाई व्यवस्था हेतु सहमति समझौता था जिसे बंगाल में लार्ड कार्नवालिस[1] द्वारा 22 मार्च, 1793 को लागू किया गया। इसके द्वारा तत्कालीन बंगाल और बिहार में भूमि कर वसूलने की जमींदारी प्रथा को आधीकारिक तरीका चुना गया। बाद में यह कुछ विनियामकों द्वारा पूरे उत्तर भारत में लागू किया गया।[1]
इस बंदोबस्त के अन्य दूरगामी परिणाम भी हुए और इन्ही के द्वारा भारत में पहली बार आधिकारिक सेवाओं को तीन स्पष्ट भागों में विभक्त किया गया और राजस्व, न्याय और वाणिज्यिक सेवाओं को अलग-अलग किया गया।>सब्यसाची भट्टाचार्य (२००८). आधुनिक भारत का आर्थिक इतिहास. राजकमल प्रकाशन. पृ॰ ४८-५१. आई॰ऍस॰बी॰ऍन॰ 9788126700806.</ref>
गंगाधरन नायर

प्रारंभिक जीवन

जी॰ गंगाधरन नायर का जन्म अक्तूबर 2, 1946 को वड़ूर, केरल में लम्बे समय से प्रसिद्ध वी॰के॰ पिल्लै के परिवार में हुआ जो स्वतंत्रता सेनानी के रूप में अपनी एक अलग पहचान बना चुके थे और वह संस्कृत भाषा तथा देसी औषधी के विद्वान थे। गंगाधरन ने पारंपारिक शिक्षा स्वामि विद्यानंद तीर्थपद से प्राप्त की जो चट्टम्पी स्वामिकल के भक्त थे। आगे चलकर उन्होंने पूर्वी और पश्चिमी रूप की संस्कृत शिक्षा, विशेष रूप संस्कृत व्याकरण और भाषाविद्या तिरुवनन्तपुरम के सरकारी संस्कृत कॉलेज और केरल विश्वविद्यालय से प्राप्त की। इसके साथ-साथ उन्होंने रूसी भाषा और साहित्य में केरल विश्वविद्यालय के रूसी विभाग से उन्होंने एम॰ए॰ की डिग्री प्राप्त की।
गंगाधरन ने प्रो॰ एम॰एच॰ शास्त्री (जिनके सरकारी संस्कृत कॉलेज के पद पर गंगाधरन बाद में नियुक्त हुए थे), प्रो॰ वासुदेवन पोट्टी, प्रो॰ वी॰ वेंकटराजा शर्मा, प्रो॰ स्मिर्नोव, प्रो॰ वस्सिलयेव और प्रो॰ एलिसीवा जैसे प्रसिद्ध शिक्षकों से अपनी शिक्षा पूरी की। उन्होंने उनादि सूत्र पर शोध करके पी॰एच॰डी॰ की डिग्री प्राप्त की। भारत की इस प्राचीन शब्द-ज्ञान पर आधारित इस ग्रन्थ पर शोध-कार्य में प्रो॰ वेकटसुब्रमनिया अय्यर और डॉ॰ आर॰ करुणाकरन ने उनका मार्गदर्शन किया।

कार्य

जी॰ गंगाधरन नायर श्री शंकराचार्य संस्कृत विश्वविद्यालय, कलादी में संस्कृत व्याकरण विभाग के प्रोफ़ेसर और अध्यक्ष रहे हैं। वे कोचिन विज्ञान और प्रौद्योगिकी विश्वविद्यालय के सेनेट के सदस्य, और राष्ट्रीय संस्कृत विश्वविद्यालय, तिरुपति के सेनेट के सदस्य रहे हैं।
वे रेवा, मध्यप्रदेश के ए॰पी॰ सिंह विश्वविद्यालय के पश्चिमी अध्ययन विभाग के विशेषज्ञ-सदस्य भी रहे। उन्हें विश्‍वविद्यालय अनुदान आयोग ने रविन्द्र भारती विश्वविद्यालय, कोलकाता के संस्कृत विभाग के डी॰आर॰एस॰ की सलाहकार समिति में नामज़द किया है। गंगाधरन शुक्रेन्द्र ओरियंटल रिसर्च इंस्टिट्यूट, कोचिन के शिक्षा कौन्सिल के अध्यक्ष भी हैं। इसी संस्था की शोध-पत्रिका के सम्पादकीय बोर्ड के वे अध्यक्ष भी हैं। उन्होंने पाठ्य विवेचन (hermeneutics) पर काफ़ी शोध किया है और विशेष रूप से प्राचीन पाठ्य विवेचन पर लिखा है। उन्होंने नारायन भट्ट और गैर-पनिनी प्रभाव  पर लिखा गया शोध-लेख पनिनी से हटकर संस्कृत व्याकरण की वैकल्पित दिशा पर एक विस्तृत खोज मानी जाती है।

सेवा-निवृत्ति के पश्चात का जीवन

श्री शंकराचार्य संस्कृत विश्वविद्यालय से सेवा-निवृत्ति के पश्चात गंगाधरन नायर संसार भर में बोलचाल की भाषा संस्कृत का प्रचार कर रहे हैं और इस दिशा में भारत और अमरीका में कई लेक्चर दे चुके हैं।
ग्लोब एंड मेल

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र टोरंटो, कनाडा से प्रकाशित होता है।
जीनान

जीनान (चीनी: 济南, अंग्रेज़ी: Jinan) जनवादी गणराज्य चीन के पूर्वी भाग में स्थित शानदोंग प्रांत की राजधानी है। इस क्षेत्र की चीनी सभ्यता के शुरुआत से ही एक अहम भूमिका रही है और अब जीनान एक बड़ा प्रशासनिक, आर्थिक और यातायात केंद्र है। २०१० की जनगणना में इसकी आबादी ६८,१४,००० थी जिसमें से ३२,४५,००० शहरी नागरिक और बाक़ी ग्रामीण क्षेत्रों के निवासी थे। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है।

नाम

'जीनान' का नाम ऐतिहासिक जी नदी से आया था। यह शहर के उत्तर में बहा करती थी और 'जीनान' का मतलब 'जी से दक्षिण' है। १९वीं सदी के बीच में पीली नदी के रुख़ बदलने से जी नदी ग़ायब हो गई। इस नगर को 'चश्मों का शहर' भी कहा जाता है क्योंकि शहर के बीच में और इर्द-गिर्द के इलाक़ों में बहुत से पानी के चश्मे हैं।
कमरखन्द उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

कमरखन्द उपजिला बांग्लादेश के पूर्वी भाग में, राजशाही विभाग के सिराजगंज जिले में स्थित है।
क्षारीय पार्थिव धातु

क्षारीय पार्थिव धातुएँ (alkaline earth metals) आवर्त सारणी के समूह-२ में स्थित रासायनिक तत्त्वों वह समूह है जिसमें बेरिलियम (Be), मैग्नेशियम (Mg), कैल्शियम (Ca), स्ट्रॉन्शियम (Sr), बेरियम (Ba) एवं रेडियम (Ra) हैं।

परिचय एवं इतिहास

प्रारंभ में रसायनज्ञ उन पदार्थों को मृदा कहते थे जो अधातुएँ थीं और जिनपर अत्यधिक ताप का कोई प्रभाव नहीं पड़ता था। इनमें कुछ पदार्थों (जैसे चूना) के गुण क्षारों के गुणों से बहुत मिलते जुलते थे। इससे उन्होंने उसे 'क्षारीय मृदा' नाम दिया। क्षारीय मृदा में चूना, स्ट्रॉन्शिया और बाराइटा 1807 ई. तक रासायनिक तत्व समझे जाते थे। हम्फ्री डेवी ने पहले पहल प्रमाणित किया कि ये वस्तुत: कैलसियम, स्ट्रॉन्शियम और बेरियम धातुओं के आक्साइड हैं।
ये धातुएँ असंयुक्त दशा में नहीं पाई जाती। इनके दो प्रकार के आक्साइड बनते हैं। एक सामान्य आक्साइड, जो उष्माक्षेपण के साथ जल में घुलते हैं और दूसरे पेराक्साइड, जो जल में घुलकर हाइड्राक्साइड [R (OH)₂] बनाते हैं और वायु में खुला रखने से कार्बन डाइ आक्साइड का अवशोषण करते हैं। धातुओं के दोनों ही आक्साइड समाक्षारीय होते हैं और अम्लों में शीघ्र घुलकर तदनुकूल लवण बनाते हैं। तत्वों के परमाणुभार की वृद्धि से हाइड्राक्साइडों की विलेयता बढ़ती जाती हैं, पर सल्फेटों की विलेयता घटती जाती है।
ये धातुएँ वायु में खुली रहने से जल्द उपचयित हो जाती है। इनके लवण अच्छे मणिभ (क्रिस्टल) बनाते हैं। क्लोराइड और नाइट्रेट जल में शीघ्र घुल जाते हैं, पर कार्बोनेट, फास्फेट और सल्फेट क म घुलते अथवा घुलते ही नहीं।
फ्रेडरिक प्रथम (पवित्र रोमन सम्राट्)

परिचय

फ्रेडरिक प्रथम ११५२ में अपने चाचा कॉनरैड तृतीय के उत्तराधिकारी के रूप में गद्दी पर बैठा। राज्य की स्वतंत्रता और अंततोगत्वा संपूर्ण इटली पर प्रभुत्व स्थापित करना उसकी महत्वाकांक्षाएँ थीं। ११५४ में उसने इटली पर पहला आक्रमण किया। ११५५ में रोम में पोप आद्रियाँ द्वारा सम्राट् के रूप में अपना अभिषेक करा लिया। ११५८ के दूसरे आक्रमण में उसने ब्रेसिया और मिलाँ पर अधिकार कर लिया। जर्मनी लौटकर उसने बोहेमिया हथिया लिया और पोलैंड से कर वसूल करने लगा। पोप आद्रियाँ की मृत्यु के पश्चात् उसने अलेक्ज़ैडर तृतीय के विरुद्ध क्रमश: तीन पोपों को अनधिकारिक रूप से निर्वाचित कराया। इसपर अलेक्जेंडर तृतीय ने उसे और उसके पोप विक्टर को धर्मच्युत कर दिया। ११६२ में मिलाँ को उजाड़ दिया; इसके बाद तो लंबार्डी के सभी नगरों ने उसके सामने हथियार डाल दिए।
११७६ में कोमों में मिलाँ की सेनाओं से बुरी तरह पराजित हुआ। ११८३ में उसने पोप और लंबार्डी के नगरों से संधियाँ कीं। ग्रीस की ओर उसके बढ़ते हुए कदम रोक दिए गए। फिर वह एशिया माइनर की ओर मुड़ा। इसी अभियान में नदी में डूबने से उसकी मृत्यु हो गई।
कोरबा रेलवे स्टेशन

कोरबा रेलवे स्टेशन भारतीय रेल का एक रेलवे स्टेशन है। यह कोरबा शहर में स्थित है। इसकी ऊंचाई २९३ मी. है।
शंकरदेव शिशू विद्या निकेतन,भुरागाँव

शंकरदेव शिशु विद्या निकेतन,भूरागाँव एक बक्तिगत माध्यम का बिद्यालय है।जो कि मरिगाँव जिले के भूरागाँव में स्तित है।यह शिशु शिक्षा समिति,असम के अधीन है।
खाज

खाज (स्कैबी)

खाज (अंग्रेज़ी:Scabies) एक प्रकार की खुजली होती है जो सरकोप्टस स्कैबीई नामक खुजली के कीटाणुओं से होते हैं। यह कीटाणु आठ पैर वाले परजीवी होते हैं। यह काफी छोटे होते हैं तथा त्वचा को खोदते रहते हैं जिससे तेज खुजली होती है। रात में यह खुजली और भी बढ़ जाती है। यह कीटाणु नंगे आंख से नहीं देखे जा सकते लेकिन आवर्धक कांच (मैगनिफाइंग ग्लास) या खुर्दबीन (माइक्रोस्कोप) से इन्हें देखा जा सकता है।

फैलाव

खाज के कीटाणु बड़े संवेदनशील होते हैं। यह संक्रमित व्यक्ति के शरीर में खराब से खराब परिस्थितियों में २४ से ३६ घंटे तक ही रह सकते हैं। यह कीटाणु व्यक्ति से व्यक्ति में फैलता है तथा यह एक त्वचा से दूसरे की त्वचा के किस्म पर निर्भर करता है। कुत्ते/बिल्लियों से इसके फैलने की आशंका बहुत ही कम है क्योंकि कुत्ते/बिल्लियों को जो संक्रमित करता है वह मनुष्य को संक्रमित करने वाले कीटाणुओं से भिन्न होते हैं।

लक्षण

खाज दो अंगुलियों के बीच में किनारे पर, कलाई पर या कोहनी के पीछे, ऊरु मूल (ग्रोइन) तथा घुटनों पर और नितंबों पर छोटे गुमड़ा (बंप) और फफोले लिए हुए होते हैं। खाज के आम लक्षण हैं - खुजली। जैसे- जैसे दिन गुजरते जाते हैं खुजली तेज होती जाती है।
रिचर्ड प्रसाद

व्यवसाय

रिचर्ड प्रसाद, "स्वामी रा रा" (2013) जैसी फिल्मों से जुडे हुए हैं, जिसमें निखिल सिद्धार्थ और स्वथी रेड्डी, और रोमांटिक ड्रामा कोठा जनता (2014) की भूमिका निभाई है, जिसमें अल्ला सिरीश और रेजिना कासंड्रा शामिल हैं। उन्होंने फिल्म बाबु बांगराम (2016) में भी काम किया है, जो कि मारुती दसरी द्वारा निर्देशित है, जो एक पुलिसवाले के बारे में है जो एक व्यवसायी के बारे में जांच करने के लिए गुप्त रूप से जाता है। रिचर्ड के 2017 में एक सिनेमैटोग्राफर के रूप में शामिल तेलुगू फिल्म टच चेसी चुडू विक्रम सिरीकोंडा द्वारा निर्देशित अविश्वसनीय स्रोत, मुख्य भूमिकाओं में रवि तेजा, राशी खन्ना और सीरत कपूर अभिनीत हैं।
ख़

ख़ देवनागरी लिपि का एक वर्ण है। हिंदी-उर्दू के कई शब्दों में इसका प्रयोग होता है, जैसे कि ख़रगोश, ख़ुश, ख़बर, ख़ैर और ख़ून। अन्तर्राष्ट्रीय ध्वन्यात्मक वर्णमाला में इसके उच्चारण को x के चिह्न से लिखा जाता है और उर्दू में इसे خ लिखा जाता है, जिस अक्षर का नाम ख़े है।

अघोष कण्ठ्य संघर्षी

ख़ को भाषाविज्ञान के नज़रिए से अघोष कण्ठ्य संघर्षी वर्ण कहा जाता है (अंग्रेजी में इसे वाएस्लेस वेलर फ़्रिकेटिव कहते हैं)।
बेरियम आयोडाइड

बेरियम आयोडाइड एक अकार्बनिक यौगिक है।
साथ हो तुम

साथ हो तुम (ISBN : 9789381501238), वर्ष 2015 में प्रकाशित पुस्तक हिन्दी के सुप्रसिद्ध कवि राजगोपाल सिंह का अंतिम काव्य संग्रह है। यह उनकी मुत्यु के पश्चात प्रकाशित हुआ। पाँखी प्रकाशन, दिल्ली से प्रकाशित इस संग्रह में कवि की ग़ज़लें, गीत, कविताएँ तथा दोहे आदि अनेक विधाएँ संकलित हैं। इस पुस्तक का संपादन चिराग़ जैन ने किया है।
ग्रंथि बंधन

विशेष व्यवस्था

विवाह संस्कार में देव पूजन, यज्ञ आदि से सम्बन्धित सभी व्यवस्थाएँ पहले से बनाकर रखनी चाहिए। सामूहिक विवाह हो, तो प्रत्येक जोड़े के हिसाब से प्रत्येक वेदी पर आवश्यक सामग्री रहनी चाहिए, कमर्काण्ड ठीक से होते चलें, इसके लिए प्रत्येक वेदी पर एक-एक जानकार व्यक्ति भी नियुक्त करना चाहिए। एक ही विवाह है, तो आचार्य स्वयं ही देख-रेख रख सकते हैं। सामान्य व्यवस्था के साथ जिन वस्तुओं की जरूरत विशेष कमर्काण्ड में पड़ती है, उन पर प्रारम्भ में दृष्टि डाल लेनी चाहिए। उसके सूत्र इस प्रकार हैं। वर सत्कार के लिए सामग्री के साथ एक थाली रहे, ताकि हाथ, पैर धोने की क्रिया में जल फैले नहीं। मधुपर्क पान के बाद हाथ धुलाकर उसे हटा दिया जाए। यज्ञोपवीत के लिए पीला रंगा हुआ यज्ञोपवीत एक जोड़ा रखा जाए। विवाह घोषणा के लिए वर-वधू पक्ष की पूरी जानकारी पहले से ही नोट कर ली जाए। वस्त्रोपहार तथा पुष्पोपहार के वस्त्र एवं मालाएँ तैयार रहें। कन्यादान में हाथ पीले करने की हल्दी, गुप्तदान के लिए गुँथा हुआ आटा (लगभग एक पाव) रखें। ग्रन्थिबन्धन के लिए हल्दी, पुष्प, अक्षत, दुर्वा और द्रव्य हों। शिलारोहण के लिए पत्थर की शिला या समतल पत्थर का एक टुकड़ा रखा जाए। हवन सामग्री के अतिरिक्त लाजा (धान की खीलें) रखनी चाहिए। ‍वर-वधू के पद प्रक्षालन के लिए परात या थाली रखे जाए। पहले से वातावरण ऐसा बनाना चाहिए कि संस्कार के समय वर और कन्या पक्ष के अधिक से अधिक परिजन, स्नेही उपस्थित रहें। सबके भाव संयोग से कमर्काण्ड के उद्देश्य में रचनात्मक सहयोग मिलता है। इसके लिए व्यक्तिगत और सामूहिक दोनों ही ढंग से आग्रह किए जा सकते हैं। विवाह के पूर्व यज्ञोपवीत संस्कार हो चुकता है। अविवाहितों को एक यज्ञोपवीत तथा विवाहितों को जोड़ा पहनाने का नियम है। यदि यज्ञोपवीत न हुआ हो, तो नया यज्ञोपवीत और हो गया हो, तो एक के स्थान पर जोड़ा पहनाने का संस्कार विधिवत् किया जाना चाहिए। ‍अच्छा हो कि जिस शुभ दिन को विवाह-संस्कार होना है, उस दिन प्रातःकाल यज्ञोपवीत धारण का क्रम व्यवस्थित ढंग से करा दिया जाए। विवाह-संस्कार के लिए सजे हुए वर के वस्त्र आदि उतरवाकर यज्ञोपवीत पहनाना अटपटा-सा लगता है। इसलिए उसको पहले ही पूरा कर लिया जाए। यदि वह सम्भव न हो, तो स्वागत के बाद यज्ञोपवीत धारण करा दिया जाता है। उसे वस्त्रों पर ही पहना देना चाहिए, जो संस्कार के बाद अन्दर कर लिया जाता है। जहाँ पारिवारिक स्तर के परम्परागत विवाह आयोजनों में मुख्य संस्कार से पूर्व द्वारचार (द्वार पूजा) की रस्म होती है, वहाँ यदि हो-हल्ला के वातावरण को संस्कार के उपयुक्त बनाना सम्भव लगे, तो स्वागत तथा वस्त्र एवं पुष्पोपहार वाले प्रकरण उस समय भी पूरे कराये जा सकते हैं ‍विशेष आसन पर बिठाकर वर का सत्कार किया जाए। फिर कन्या को बुलाकर परस्पर वस्त्र और पुष्पोपहार सम्पन्न कराये जाएँ। परम्परागत ढंग से दिये जाने वाले अभिनन्दन-पत्र आदि भी उसी अवसर पर दिये जा सकते हैं। इसके कमर्काण्ड का संकेत आगे किया गया है। ‍पारिवारिक स्तर पर सम्पनन किये जाने वाले विवाह संस्कारों के समय कई बार वर-कन्या पक्ष वाले किन्हीं लौकिक रीतियों के लिए आग्रह करते हैं। यदि ऐसा आग्रह है, तो पहले से नोट कर लेना-समझ लेना चाहिए। पारिवारिक स्तर पर विवाह-प्रकरणों में वरेच्छा, तिलक (शादी पक्की करना), हरिद्रा लेपन (हल्दी चढ़ाना) तथा द्वारपूजन आदि के आग्रह उभरते हैं। उन्हें संक्षेप में दिया जा रहा है, ताकि समयानुसार उनका निवार्ह किया जा सके। इसी संस्कार का त्रयोदश चरण है ग्रंथि बंधन।

अगला कार्यक्रम

इससे अगला कार्यक्रम या चरण है वर वधु की प्रतिज्ञाएं।
एजेक्स

एजेक्स (अंग्रेज़ी: Asynchronous JavaScript and XML / AJAX) वेब विकास तकनीकों का एक समूह है जिसका उपयोग इंटरेक्टिव वेब अनुप्रयोग के निर्माण के लिए ग्राहक पक्ष पर किया जाता है। 
अजाक्स के साथ, वेब अनुप्रयोग पृष्ठभूमि में सर्वर से अतुल्यकालिक रूप से डेटा को पुनः प्राप्त कर सकता है, इसमें डिस्प्ले और उपस्थित पेज के व्यवहार से किसी प्रकार की कोई बाधा नहीं पहुंचती है। 
अजाक्स तकनीकों के उपयोग ने वेब पेज पर इंटरेक्टिव या गतिशील इंटरफेस में वृद्धि की है।
 
डेटा आमतौर पर XMLHttp रिक्वेस्ट ऑब्जेक्ट का उपयोग करते हुए पुनः प्राप्त किया जाता है। नाम के बावजूद जावास्क्रिप्ट और XML का उपयोग वाक्स्तव में ज़रुरी नहीं होता है, ना ही रिक्वेस्ट (अनुरोध) के अतुल्यकालिक होने की आवश्यकता होती है।

इतिहास

सामग्री की अतुल्यकालिक लोडिंग के लिए तकनीकें सन् 1990 के दशक के मध्य में आयीं। जावा भाषा के पहले संस्करण में जावा ऐपलेट की शुरुआत सन् 1995 में हुई। ये एक वेब पेज को लोड किये जाने के बाद डेटा को अतुल्यकालिक रूप से लोड करने के लिए संकलित ग्राहक पक्ष कोड की अनुमति देते हैं। 
सन् 1996 में, इंटरनेट एक्सप्लोरर ने IFrame एलिमेंट को HTML में शामिल किया, यह भी इसे प्राप्त करने में मदद करता है।  सन् 1999 में, माइक्रोसॉफ्ट ने इंटरनेट एक्स्प्लोरर 5 में XMLHTTP XMLHTTP ActiveX नियंत्रण का निर्माण किया, जिसे अब XMLHttp रिक्वेस्ट ऑब्जेक्ट के रूप में मोज़िला, सफारी और अन्य ब्राउज़र्स का समर्थन प्राप्त है।
हालांकि, इस लक्षण को व्यापक रूप से तभी जाना जाने लगा जब इसे Gmail (2004) और Google Maps (2005) के द्वारा उपयोग में लाया गया। 
यह शब्द "अजाक्स" सन् 2005 में आया। जेसी जेम्स गरेट के दिमाग में शब्द "अजाक्स" तब आया जब वे नहा रहे थे, उस समय वे एक ग्राहक के लिए प्रौद्योगिकियों के प्रतिनिधित्व के लिए एक संक्षिप्त रूप की आवश्यकता महसूस कर रहे थे। 
5 अप्रैल 2006 वर्ल्ड वाइड वेब कंसोर्टियम (W3C) ने एक अधिकारिक वेब मानक के निर्माण के लिए ऑब्जेक्ट के लिए पहला ड्राफ्ट विवरण जारी किया।
युनाइटेड लिबरेशन फ्रंट ऑफ असम

कृपया इस पृष्ठ को उल्फा पृष्ठ की ओर पुनर्निर्देशित कर दें।
धुपु

जनसंख्या

नेपाल के २००१ का जनगणना अनुसार धुपु का जनसंख्या ४६६२ है। इसमै पुरुष ४९% और महिला ५१% है।
घुड़च

संगीत में घुड़च (bridge) तंतुवाद्यों का वह भाग होता है जिसपर उस वाद्य के तंतु (तार) टिके हुए होते हैं और जिसके द्वारा उन तंतुओं के कम्पन का प्रसार वाद्य के मुख्य ढांचे में होता है। अक्सर यह हड्डी, प्लास्टिक या लकड़ी का बना हुआ होता है।
मिलिंग मशीन

मिलिंग मशीन द्वारा चूड़ी काटना

मिलिंग मशीन द्वारा चूड़ियां काटने के लिए कटर्स का प्रयोग किया जाता है। कटर्स स्टैंडर्ड में बने होते है। जिस प्रकार की चूड़ी काटनी होती है उसी प्रकार का कटर सेट करके चूड़ी काटी जा सकती है (जैसे B.S.W, B.F.S, Worm और Square Thread आदि)।
पोला

पोला त्योहार भादो माह की अमावस्या तिथि को मनाया जाता है। इस दिन बैलों का श्रृंगार कर उनकी पूजा की जाती है। बच्चे मिट्टी के बैल चलाते हैं। इस दिन बैल दौड़ का भी आयोजन किया जाता है। और इस दिन में बैलो से कोई काम भी नहीं कराया जाता है। और घरों में महिलाएं व्यंजन बनाती हैं।
पोला-पिठोरा मूलत: खेती-किसानी से जुड़ा त्योहार है। भाद्रपद कृष्ण अमावस्या को यह पर्व विशेषकर महाराष्ट्र, कर्नाटक एवं छत्तीसगढ़ में मनाया जाता है।
रावण हत्था

रावण हत्था एक भारतीय वाद्य यंत्र है। यह एक प्राचीन मुड़ा हुआ वायलिन है, जो भारत और श्रीलंका के साथ-साथ आसपास के क्षेत्रों में लोकप्रिय है। यह एक प्राचीन भारतीय तानेवाला संगीत वाद्ययंत्र है जिस पर पश्चिमी वाद्य संगीत वाद्य जैसे वायलिन और वायला बाद में आधारित थे।

इतिहास

मध्यकालीन भारत के इतिहास के दौरान, राजा संगीत के संरक्षक थे; इससे शाही परिवारों में रावण हत्था की बढ़ती लोकप्रियता में मदद मिली। राजस्थान और गुजरात में, राजकुमारों द्वारा सीखा जाने वाला यह पहला संगीत वाद्ययंत्र होता था। राजस्थान की संगीत परंपरा ने महिलाओं के बीच भी रावणहत्था को लोकप्रिय बनाने में सहायता की।
पौराणिक कथाओं के अनुसार, रावण हिंदू भगवान शिव के प्रतापी भक्त थे, और उन्होंने रावणहत्था का उपयोग करके उनकी सेवा की। हिंदू महाकाव्य रामायण में, राम और रावण के बीच युद्ध के बाद, हनुमान एक रावणहथा उठाकर उत्तर भारत लौट आये। भारत में, रावणहत्था अभी भी राजस्थान में बजाया जाता है। भारत से, रावणहत्था पश्चिम की ओर मध्य-पूर्व और यूरोप तक पहुंचा, जहां 9वीं शताब्दी में, इसे रावणस्त्रोंग कहा जाने लगा। कुछ लोगों का मानना ​​था कि रावणहत्था भगवान हनुमान द्वारा लंका से भारत लाया गया था।
अनामिका (अंगुली)

बीच वाली अंगुली तथा सबसे छोटी वाली अंगुली का नाम अनामिका है।
आर्सेलर मित्तल

इतिहास

इसकी यूरोप, एशिया, अफ्रीका और अमेरिका में औद्योगिक उपस्थिति सभी प्रमुख इस्पात बाजार, परिपक्व से लेकर उभरते हुये तक में लाभ पहुँचाता है। आर्सेलर मित्तल उच्च वृद्धिदर वाले भारतीय और चीनी बाजारों में अपनी स्थिति को विकसित कर रही है।
आर्सेलर मित्तल के २००७ के महत्वपूर्ण वित्तीय आँकड़े प्रकाशित करते हैं कि कंपनी का राजस्व 105.2 अरब डॉलर था तथा 11.6 करोड कच्चे इस्पात का उत्पादन हुआ जो वैश्विक इस्पात उत्पादन का लगभग १० फिसदी है। आर्सेलर मित्तल न्यूयॉर्क, एम्स्टर्डम, पेरिस, ब्रुसेल्स, लक्ज़मबर्ग के शेयर बाजारों में और बार्सिलोना, बिलबाओ, मैड्रिड और वालेंसिया स्पेनिश शेयर बाजारों में सूचीबद्ध है। दिसंबर २००८ में, आर्सेलर मित्तल ने लैकवाना न्यूयॉर्क के पूर्व बेतलेहेम इस्पात संयंत्र, एल टी वी इस्पात (हेनेपिन) सहित कई इस्पात संयंत्र बंद करने की घोषणा की है।
यूरोपीय आयोग ने ३० जून २०१० में १७ इस्पात उत्पादकों पर अवैध मूल्य प्रतिष्ठापन के लिये 51.8 करोड यूरो का जुर्माना किया जिसमे सबसे ज्यादा हानि आर्सेलर मित्तल को हुयी।

संगठनात्मक संरचना

लक्ष्मी मित्तल (मित्तल स्टील के मालिक) अध्यक्ष और मुख्य कार्यकारी अधिकारी है। आर्सेलर मित्तल समूह के प्रबंधन बोर्ड की संरचना इस प्रकार है : लक्ष्मी मित्तल एन (अध्यक्ष और सीईओ), आदित्य मित्तल (सीएफओ), मिशेल वुर्थ, गोंजालो उरकुइजो, क्रिस्टोफर कोर्निएर, सुधीर माहेश्वरी, दविंदर चुग और पीटर कुइएल्स्की है।
आर्सेलर मित्तल का ११ सदस्यीय बोर्ड कंपनी के समग्र पर्यवेक्षण के लिए जिम्मेदार है। निदेशक मंडल की संरचना २५ जून २००६ के समझौता ज्ञापन के सिद्धांतों को को दर्शाता है।

प्रमुख कार्यालय

आर्सेलर मित्तल का मुख्य कार्यालय लक्ज़मबर्ग शहर में है और 600 कर्मचारियों वहाँ काम करते हैं।.
साम्राज्ञी गैमी

साम्राज्ञी गैमी (元 明天 皇, Gemmei-tennō?) (661- 29 दिसम्बर 721) जापान की उत्तराधिकार की पारम्परिक व्यवस्था के अनुसार, जापान की 43 वीं शाही शासक थी। कभी कभी साम्राज्ञी गैमी को साम्राज्ञी गैम्नयो के नाम से भी जाना जाता है। गुलदाउदी सिंहासन (क्रिसनथेमम सिंहासन) पर बैठने वाली वो पांचवीं महिला थी। साम्राज्ञी गैमी का शासनकाल 707 ई से लेकर 715 ई तक फैला था।